કહેવાય છે કે જીવ અને ધ્વનિનું જોડાણ યુગોયુગોથી ચાલતું આવ્યું છે. પ્રકૃતિના તત્ત્વોથી લઇને પૃથ્વીના પેટાળમાં રહેલા દરેક જીવનો એક અવાજ હોય છે. સંગીત અને માનવીનું ટયૂનિંગ વરસોથી યથાવત્ છે. નાનું બાળક બેસૂરું રડે એમાં પણ અવાજ છે અને કોઇ કોયલકંઠ જેવા અવાજમાં ગાયન કરે ત્યારે તો કર્ણપ્રિય લાગે જ. આગળ વધતાં સમય અને અપડેટ થતી આધુનિકતાએ સંગીત ક્ષેત્રે પણ અસાધારણ પરિવર્તનો કર્યા. ખાસ કરીને વાદ્યો અને અવાજને વિશાળ વર્ગ સુધી એક જ સરખી તીવ્રતાથી પહોંચાડવું શક્ય બન્યું.